Internatsionale
Internatsionalen torvet
 sotalaulua nyt uutta
 ihmiskuntaan soittaa,
 kutsuvat ne yksilöitä
 yhteishyvän eestä työhön,
 siitä onni koittaa.

 Paisuu internatsionale,
 punalipun alta astuu
 uuden ajan vahti.
 Aatos uusi, laki uusi,
 yhteiskunnan ohjat uudet,
 voimaan älyn mahti!

 Älyn, viisauden, hyveen,
 ihmisyyden ikisäännöt
 elämässä voimaan! –
 Inehmoinen seiso, kuule,
 uuden ajan uusi laulu
 laske sieluus soimaan.

 Ja kun inha kaikkein sota
 äänin vihlovaisin tuolla
 korvihis’ tuo humun, –
 aamuruskon kultasateet
 sosialismi silloin sulle
 heittää halki sumun.

Helsinki, 1908.